VERTROU GOD VIR JOU DAG VAN MORE | Lichvaal Stereo
HomeProgrammeVonkelvrouVERTROU GOD VIR JOU DAG VAN MORE
VERTROU GOD VIR JOU DAG VAN MORE
Dis vir my 'n groot voorreg om weer met jou te gesels. Vandag se VONKELVROU VOLKOME MENS het gehandel oor die manier hoe GOD in mense se lewens ingryp. Jy voel dalk vandag alleen en eensaam en dink niemand dink aan jou nie, maar jy is nie alleen nie. GOD het jou beplan en is saam met met jou elke tree wat jy op jou lewenpad mag gee. Soms voel dit nie so. EK wil vir jou kortliks vertel van Edith Piaf.
Sy is op 19 Desember 1915 gebore. Sy is vernoem na 'n Britse verpleegster wat voor 'n vuurpeleton doodgeskiet is omrede sy Geallieerde soldate help vlug het. Edith se ma was 'n prostituut wat haar by haar ouma gelos het na geboorte. Haar pa het haar eindelik opgespoor na 'n baie lang soektog.
Op 33 het Edith blind geword. Baie het vir haar gebid en sy het haar sig herwin. Sy het nooit moedeloos geword nie, ondanks talle terugslae. Sy is onskuldig van moord aangekla, het haar enigste kind aan die dood afgestaan en die man wat sy innig liefgehad het, is in 'n vliegtuigongeluk dood. Ten spyte van alles het sy haar volk se moreel help hoog hou in die 2de Wereldoorlog. Sy het deur haar musiek, die talent wat die Here vir haar gegee het, inspirasie en hoop gebring. Daar is oor haar gese: "As die sade in die grond in pragtige rose verander, wat sal nie van hierdie mens worde op pad na die hemel nie."